Във връзка с постъпило уведомление за изготвяне на план/програма *с вх. № ОВОС-2524/08.11.2021г. за****:*** Общ устройствен план (ОУП) на Община Раковскина основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І І. Относно приложимата процедура по реда на глава шеста на Закона за опазване на околната среда (ЗООС)**

1. Общите устройствени планове се съгласуват чрез процедурата по екологична оценка (ЕО). Възложените по реда на Закона за устройство на територията (ЗУТ), общи устройствени планове са включени в Приложение № 1 към *Наредбата за условията и реда за извършване на екологична оценка на планове и програми- Наредба за ЕО* и съгласно чл.2, ал.1 от Наредбата **подлежат на задължителна ЕО.**

Съгласно чл.3, ал.2, т.1 от Наредбата за ЕО,екологичната оценка се извършва едновременно с изготвянето на плана, като становището по екологична оценка, се издава преди одобряването на ОУП Куклен.

1. Възложителят и/или експертите (определени съобразно чл.16 от Наредбата за ЕО, на които е възложено да изготвят доклада за ЕО внасят в РИОСВ схема за консултациите по реда на чл.19, ал.3 и задание за определяне обхвата на екологичната оценката по реда на чл.19а.

**2.1**. Предлагаме в схемата за консултации да бъдат включени определените от Вас специализирани органи и засегната общественост, в това число:

- БД ИБР Пловдив

- РЗИ Пловдив

- ОД ПБЗН Пловдив

- Областна Дирекция Земеделие Пловдив

- НИПК към Министерство на културата

- Обществени обсъждания със засегнатата общественост

**2.2.** Предлагаме в обхвата на оценката да бъдат да бъдат включени и въпроси относно:

* **По** **компонент води:**

– за заложеното разширяване на Индустриална зона с. Стряма, община Раковски е необходимо да се заложат мерки както за канализиране, така и за пречистване на формираните отпадъчни води от територията на зоната;

- информацията в представеното уведомление е невярна по отношение на обстоятелство за наличие на пречиствателно съоръжение за отпадъчни води, формирани на територията на Индустриална зона, с. Стряма, община Раковски. Към момента такова пречиствателно съоръжение няма. Отпадъчните води заустват непречистени в повърхностен воден обект – общински отводнителен канал.

* **По компонент „ Атмосферен въздух“**
* Районът на община Раковски не попада в район за оценка и управление на качеството на атмосферния въздух, в който нивата на определени замърсители да превишават установените норми и/или нормите плюс допустимите отклонение от тях.

С цел опазване на околната среда и здравето на населението в общината, при определяне на отделните функционални зони да се има предвид действащите източници на замърсяване на атмосферния въздух.

* **По фактор „Химикали и управление на риска“**
* На територията на община Раковски са разположени действащи предприятия, класифицирани с висок рисков потенциал, съгласно разпоредбите на Глава седма, раздел Първи от ЗООС, а именно – „ИНСА ГАЗ“ ЕООД и „ИНСА ОЙЛ“ ЕООД.

Във връзка с горното и в изпълнение на чл.104 от ЗООС е необходимо възложителят да осигури безопасни разстояния до съществуващите ПСВРП при предвиждания за отреждане на терени за разполагане на нови жилищни райони, обекти с обществено предназначение по смисъла на т.29в от §1 от ДР на ЗООС и големи транспортни пътища по смисъла на т.29е от §1 на ДР на ЗООС.

* **По фактор „отпадъци“**

- В представената информация за ОУП не е направена прогноза за социално-икономическото развитие на общинската система за третиране на битовите отпадъци, съгласно изискванията на Закона за управление на отпадъците (ЗУО) и нормативните актове по неговото прилагане.

Забележка: при изготвяне на ОУП Раковски са използвани нормативни документни, които са отменени: Наредба за управление на строителните отпадъци и за влагане на рециклирани строителни материали, приета с ПМС №277/2012г.. и Наредба №8 от 2004г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.

1. Изготвянето на доклада за ЕО и консултациите по него са регламентирани в глави ІІІ и ІV на Наредбата за ЕО.
2. Обръщаме внимание на следното - необходимо е да се представи приложение т.1, описано от Вас на последната страница на уведомлението за изготвяне на план/програма.
3. Да се представи цитираното Решение № ОПЗ-7 от 02.04.2020г. „Изработване на проект за общ устройствен план на Община Раковски

**ІІ. Относно приложимата процедура по реда на реда на чл.31 от Закона за биологичното разнообразие (ЗБР)**

На територията на Община Раковски попадат защитени зони по Натура 2000:

* *Защитени зони за опазване на дивите птици:*
* BG0002087 „Марица-Пловдив”, обявена със Заповед № РД-836/17.11.2008 г. на МОСВ (ДВ бр. 108/19.12.2008 г.).
* *Защитени зони за опазване на природните местообитания и на дивата флора и фауна:*
* BG0000578 „Река Марица”, приета от МС с Решение №122/02.03.2007 г. (ДВ бр.21/2007 г.);
* BG0000291 „Гора Шишманци”, обявена със Заповед № РД-383/15.05.2020 г. на МОСВ (ДВ бр. 50/02.06.2020 г.);
* BG0000289 „Трилистник”, обявена със Заповед № РД-340/31.03.2021 г. на МОСВ (ДВ бр. 54/29.06.2021 г.).

Възложителят е информиран за следващите действия, които трябва да предприеме за провеждане на процедурата по екологична оценка, в т.ч. ОС, с писмо изх. № ОВОС-2524-1/06.12.2021г.